पैसे जमा कराने गए युवक को पेन मांगने के बहाने लूटा
सेक्टर-70के लाइट पॉइंट के पास फेज-7 के सेंट्रल बैंक में पैसे जमा करवाने गए युवक राजीव कुमार के पीछे दो युवक लग गए और बाद में पेन लेने के बहाने उसके मुंह पर रुमाल रखकर पैसे छीन लिए। जब तक राजीव को कुछ पता चला युवक फरार हो चुके थे। बहराल पुलिस इंवेस्टिगेशन में जुट गई है।
राजीव ने बताया कि जब वह बैंक में पैसे जमा करवाने गया था तो वहा काफी रश था। वहां पर उसे करीब एक घंटा तक इंतजार करना पड़ा लेकिन उसके बाद भी पैसे जमा करवाने की बारी नहीं आई थी। इसी बीच उसके भाई का फोन गया और उसने उसे बिना पैसे जमा करवाए घर वापस बुला लिया। राजीव ने बताया कि जब वह बैंक से बाहर निकला तो दो युवक जो की पहले से ही बैंक में थे, वह उसके पीछे लग गए और उसे बैंस से थोड़ी दूर जाकर रोक लिया।
राजीव ने बताया कि जब वह बैंक से निकलकर सेक्टर-70 की लाइट पॉइंट पर पहुंचा तो जो युवक बैंक से उसके पीछे लगे थे, उन्होंने उसे आवाज मार कर रोका और उससे पेन मांगा। राजीव ने बताया कि जब उसने उन्हें पेन दिया तो अचानक एक युवक ने अपनी जेब से रूमाल निकाल कर उसके मुंह पर रख दिया और दूसरे ने उसके हाथ पांव पकड़ लिए इसी बीच एक और युवक आया और उसने उसकी जेब से पैसे निकाले। राजीव ने बताया कि तीनों युवक पैसे लेने के बाद उसे धक्का मार कर वहां से भाग गए। राजीव ने बताया कि उनके फरार होने के बाद उसे कुछ मिनटों के लिए तो पता ही चला कि क्या हुआ है। उसने कहा कि वह कुछ बोल भी नहीं पा रहा था। उसने कहा कि शायद लुटेरों ने उसे कुछ संूघा दिया जिसके बाद उसे कुछ पता नहीं चला।
राजीव ने बताया कि वह बिहार का रहना वाला है। उसके परिवार वाले घर बिहार में रहते हैं। उसने बताया कि बिहार में उसके घरवाले खेत खरीद रहे थे तो उनके पास कुछ पैसे कम पड़ गए थे। जिस कारण वह पैसे जमा करवाने के लिए बैंक गया था। उसने बताया कि उसके भाई ने उसे घर भेजने के लिए 30 हजार रुपए दिए थे। जबकि 15 हजार रुपए उसने इकट्ठा किए हुए थे। लेकिन सभी पैसे लूटेरे लेेकर चले गए। इससे पहले भी ऐसी कई घटनाएं हो चुकी है, लेकिन पुलिस अभी तक किसी को नहीं पकड़ सकी।
hin_Deva hin_Deva hin_Deva hin_Deva hin_Deva